KS Daily View 1 พ.ย. 2022
1 พฤศจิกายน 2565

KS Daily View 01.11.2022 > Key สำคัญติดตามโทนประชุม Fed ธปท. ไม่ต่ออายุการผ่อนคลาย LTV SET คาดแกว่งตัว 1600-1620 จุด หุ้นแนะนำ BE8
ประเด็นสำคัญที่เกิดขึ้นเมื่อวาน :
ต่างประเทศ ตลาดหุ้นทั่วโลกแกว่งตัว+-1% ฝั่งสหรัฐ อิง ดัชนี Dow Jones -0.39%, NASDAQ -0.75%  โดย Sector ในดัชนี S&P500 กลุ่มที่ปรับขึ้นมีเพียงกลุ่ม Enegy +0.6% ส่วนกล่มที่ปรับลงมากที่สุดคือ  Communication Services -1.7%, IT -1.34%, Utilities -0.94%ฯลฯ
ในประเทศ : SET Index เมื่อวานปิด 1608.7 จุด (0.17%DoD) หุ้นที่ปรับขึ้นนำโดย BBIK+8%, SNNP+3.96%, AWC+2.5%,  หุ้นที่ปรับลงหลักๆคือ DELTA -2.36%, SC-2.6%,AP -2%, EA-1.3% ฯลฯ Property Sector : ธปท. จะไม่ต่ออายุการผ่อนคลายมาตรการ LTV หลังภาคอสังหาฯฟื้นตัวต่อ KS มองประเด็นดังกล่าวจะส่ง sentiment เชิงลบต่อหุ้นในกลุ่มที่อยู่อาศัยระดับกลาง - บน เช่น ANAN, AP, BRI, ORI, QH, SIRI และ SPALI เนื่องจากเป็นกลุ่มที่ได้รับประโยชน์จากการผ่อนคลายมาตรการดังกล่างตั้งแต่ 20 ต.ค.21 - ธ.ค.22 มากที่สุด (โดยต้องกลับมาจ่ายเงินดาวน์ 10-30%) เนื่องจากเป็นกลุ่มที่ผู้ซื้อบ้านที่มีสัญญาเงินกู้บ้านมากกว่า 2 สัญญา (เป็นส่วนที่มาตรการ LTV มีการเปลี่ยนแปลง) มากที่สุด   สำหรับบ้านที่เกินกว่า 10 ลบ.ที่จะมีการปรับ LTV กลับมา ซึ่งจะทำให้ต้องมีการวางดาวน์มากขึ้น (เป็น 10-30%) ประเมินเป็นกลุ่มที่ได้รับ sentiment ลบ แต่เนื่องจากสัดส่วนการซื้อเงินสดสำหรับบ้านระดับราคานี้มากกว่ากลุ่มระดับล่างมาก (เราประเมินมากกว่า 30% ที่ซื้อสด) รวมถึงถือเป็นกลุ่มมีกำลังซื้อ ทำให้ผลกระทบจะน้อยกว่ากลุ่มระดับกลางบน    สำหรับกลุ่มระดับล่าง หรือผู้ซื้อบ้านที่มีสัญญาแรกสัญญาเดียวจะไม่ได้รับผลกระทบ จากการไม่ต่ออายุมาตรการดังกล่าว เนื่องจากไม่มีการเปลี่ยนแปลงเกณฑ์ LTV  KS ประเมินราคาหุ้นที่อาจย่อลงเป็นโอกาสในการเข้าซื้อสะสม ยังคงชอบ AP, SPALI, LH สำหรับกลุ่มผู้นำ และ SIRI, ANAN สำหรับ theme การฟื้นตัว
ประเด็นที่ต้องติดตามช่วงนี้
ต่างประเทศ : Key สำคัญเรื่องเดิมคือ
ผลการประชุม Fed 2 พ.ย. คาดขึ้นดอกเบี้ย 75 bps เราให้น้ำหนัก ถ้อยแถลงของนาย Powell คืนวันพุธนี้ หากมีการส่งสัญญาณชะลอการขึ้นดอกเบี้ยคาดจะทำให้ USD อ่อนค่า เป็นบวกกับหุ้นโรงไฟฟ้าที่มีหนี้ USD เยอะ เช่น EGCO และ BGRIM
ในประเทศ
1.) AAI เริ่มเทรดวันนี้ 1 พ.ย. ราคา IPO 5.55 บาท  Consensus ประเมินราคาเป้าหมายพื้นฐาน 7.4-7.7 บาท VS. KS ประเมินที่  7.4 บาท บน PER 15.5 เท่า  โดยเราประเมินกำไรปี 2022-2024 จะเติบโตเฉลี่ย 16% หนุนจากปริมาณขายที่โต, การประหยัดต่อขนาด
2.) 3Q22 earnings results: พรุ่งนี้ 2 พ.ย. TU (คาด 2,180 ลบ. +34.3% QoQ, +12.6% YoY),  3 พ.ย. อาทิ  ADVANC (คาด 5,553 ลบ. -11.9% QoQ, -12.9% YoY),  4 พ.ย. อาทิ  BE8 (คาด 35 ลบ. +17% QoQ, +67% YoY) HENG (คาด 106 ลบ. +18.4% QoQ, -6.2% YoY) RCL (คาด 4,457 ลบ. -39.4% QoQ, +19.5% YoY)   เราแนะนำเน้นเก็งกำไรในหุ้นที่กำไรเติบโต อาทิ TU, BE8,  HENG
3.) การเมืองในประเทศ  วันนี้ 1 พ.ย. เปิดประชุมสภาผู้แทนราษฎร  ประเด็นที่ต้องติดตามในช่วงนี้คือ  ร่างพระราชบัญญัติ (พ.ร.บ.) กัญชากัญชง พ.ศ. ...ของพรรคภูมิใจไทย มีผลโดยตรงต่อหุ้นในกลุ่ม F&B
บทวิเคราะห์ของ KS ที่เป็นประเด็นสนใจวันนี้
1.) Tech Consult Sector :  เราปรับราคาเป้าหมายของ BBIK BE8 และ IIG ขึ้นเป็น 140.8 บาท/69.08 บาท/52.75 บาท จากเดิม 104.35 บาท/56.88/49.35 บาท หนุนจาก 1) การปรับประมาณการกำไรของเรา และ 2) การปรับปีฐานการประเมินมูลค่าหุ้นจากกลางปี 2566 ไปเป็นสิ้นปี 2566 การคำนวนราคาเป้าหมายของเราของทั้ง 3 บริษัท อิงตาม PER ที่ 45.25 เท่า/39.5 เท่า/29.6 เท่า สอดคล้องกับแนวโน้มการเติบโตในปี 2567
2.) Healthcare Sector :  คงมุมมองบวกต่อกลุ่มโรงพยาบาล รายได้ รพ. มีแนวโน้มดีจากโรคโควิด-19 ที่ยังคงมีอยู่และการฟื้นตัวของจำนวนผู้ป่วยโรคสำคัญ ยังคงชอบกลุ่มโรงพยาบาลที่จะได้ประโยชน์จากการเปิดประเทศ  หุ้น Toppick คือ BDMS
ประเมินตลาดหุ้นไทยวันนี้คาด 1600-1620 จุด หุ้นแนะนำ  BE8
Top pick :
BE8(ราคาทางพื้นฐาน 69.08 บาท)  จุดเด่นคือเป็นบริษัทกำไรเติบโตต่อเนื่องในงวก 3Q-4Q22  โดยเราคาดว่ากำไร 3Q22  จะอยู่ที่ 36 ลบ. เพิ่มขึ้น 21% QoQ และ 72% YoY โดยการเติบโตทั้งเชิง QoQ และ YoY น่าจะมาจากกำไรที่เพิ่มขึ้นจาก X-10 ประมาณ 4.5 ลบ. ซึ่งทั้ง 2 บริษัทเริ่มควบรวมกิจการในเดือน ก.ย. หากไม่รวม X-10 เราคาดว่ากำไรปกติของ BE8 งวด 3Q22 จะอยู่ที่ 32 ลบ. เพิ่มขึ้น 6% QoQ และ 50% YoY
รายงานตัวเลขเศรษฐกิจ
วันอังคาร ติดตามตัวเลข Caixin Manufacturing PMI ของจีน เดือน ต.ค. คาด 49 จุด (+1.9% MoM) การประชุมธนาคารกลางออสเตรเลียคาดปรับขึ้นดอกเบี้ยนโยบาย 25bps. เป็น 2.85% ตัวเลข ISM Manufacturing PMI ของสหรัฐฯ เดือน ต.ค. คาด 49.9 จุด (-2% MoM) ตัวเลข JOLTs Job Openings ของสหรัฐฯ เดือน ก.ย. คาด 10 ล้านตำแหน่ง (-0.5% MoM)
วันพุธ ติดตามตัวเลขการจ้างงานภาคเอกชนของสหรัฐฯ โดย ADP เดือน ต.ค. คาด 190K (-8.6% MoM) การประชุมธนาคารกลางสหรัฐฯ คาดปรับขึ้นดอกเบี้ยนโยบาย 75bps. เป็น 3.75-4% ถ้อยแถลงของ Fed Chair Powell และตัวเลข Stock น้ำมันดิบรายสัปดาห์ของสหรัฐฯ
วันพฤหัสฯ ติดตามตัวเลข Caixin Services PMI ของจีนเดือน ต.ค. คาด 49.1 จุด (ทรงตัว MoM) การประชุมธนาคารกลางอังกฤษคาดปรับขึ้นดอกเบี้ยนโยบาย 75bps. เป็น 3% ตัวเลขดุลการค้าของสหรัฐฯ เดือน ก.ย. คาดขาดดุลเพิ่มขึ้นเป็น -USD72bn (เทียบเดือนก่อนที่ -USD67bn) ตัวเลข ISM Non Manufacturing PMI ของสหรัฐฯ เดือน ต.ค. คาด 55.4 จุด (-2.3% MoM)
วันศุกร์ ติดตามตัวเลข CPI และ Core CPI ของไทยเดือน ต.ค. คาด +6% YoY และ +3.1% YoY ตามลำดับ ตัวเลขการจ้างงานนอกภาคเกษตรของสหรัฐฯ เดือน ต.ค. คาด +200K (-24% MoM) ตัวเลขอัตราการว่างงานของสหรัฐฯ เดือน ต.ค. คาด 3.6% (เทียบเดือนก่อนหน้าที่ 3.5%)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY